Indhold

# Konsolidering af data

Ved konsolidering vil indholdet fra cellerne fra flere ark blive kombineret på ét sted.

## For at kombinere celleindhold

1. Åbn dokumentet, som indeholder celleområder, der skal konsolideres.

2. Vælg Data ▸ Konsolidér for at åbne dialogen Konsolidér.

3. Fra feltet Kildedataområde skal du vælge et kildecelleområde, der skal konsolideres med andre områder.

   Hvis området ikke er navngivet, klik i feltet ved siden af Kildedataområde. En blinkende tekstmarkør vises. Indtast en henvisning til det første kildedataområde eller vælg området med musen.

4. Klik på Tilføj for at indsætte det markerede område i feltet konsolideringsområde.

5. Marker yderligere områder og klik på Tilføj efter hvert valg.

6. Angiv hvor du vil vise resultatet ved at vælge et målområde fra feltet Kopiér resultater til.

   Hvis måleområdet ikke er navngivet, skal du klikke i feltet ved siden af Kopiér resultater til og indtaste henvisningen på målområdet. Alternativt kan du vælge området ved brug af musen eller placere markøren i øverste venstre celle for målområdet.

7. Vælg en funktion fra feltet Funktion. Funktionen specificerer, hvordan værdierne for konsolideringsområderne bliver forbundet. Funktionen "Sum" er standardindstillingen.

8. Klik på OK for at konsolidere områderne.

## Yderligere indstillinger

Klik på Flere i dialogen Konsolidér for at vise yderligere indstillinger:

- Vælg Opret kæde til kildedata for at indsætte de formler, som genererer resultaterne i målområdet, i stedet for de faktiske resultater. Hvis du forbinder dataene, vil enhver værdi, der ændres i kildeområdet, automatisk blive opdateret i målområdet.

  De tilsvarende cellereferencer i målområdet indsættes i efterfølgende rækker, som automatisk bliver ordnet og derefter skjult fra visning. Kun det endelige resultat, baseret på den valgte funktion, bliver vist.

- Under Konsolidér efter skal du enten markere Rækkeetiketter eller Kolonneetiketter, hvis cellerne fra kildedataområdet ikke skal forenes svarende til den identiske position på cellen i området, men i stedet svarende til en matchende rækkeetiket eller kolonneetiket.

  For at konsolidere efter rækkeetiketter eller kolonneetiketter, skal etiketten være indeholdt i de valgte kildeområder.

  Teksterne i etiketterne skal være identiske, så rækker eller kolonner kan sammenlignes præcist. Hvis række- eller kolonneetiketten ikke svarer til nogle, som eksisterer i målområdet, bliver den tilføjet som en ny række eller kolonne.

Dataene fra konsolideringsområderne og målområdet bliver gemt, når du gemmer dokumentet. Hvis du senere åbner et dokument, hvor konsolidering er blevet defineret, vil disse data igen være tilgængelige.

Relaterede emner

Data ▸ Konsolidér

Støt os venligst!