Indhold

# Sidetal

Du kan åbne Rapportbyggerens dialog Sidetal ved at vælge Indsæt ▸ Sidetal.

Tryk på Skift-F1 og peg med musen på et input-felt for at se en hjælpetekst til den.

- Vælg sidetallenes format, enten "Side N" eller "Side N af M", hvor N står for det aktuelle sidetal og M for det totale sideantal i rapporten.

- Vælg at vise sidetal i området Sidehoved eller i området Sidefod.

- Vælg en justering. Som standard er sidetal centreret mellem venstre- og højremarginerne. Du kan justere feltet til venstre eller højre- Du kan også vælge Inderst for at udskrive ulige sidetal til venstre på siden og lige sidetal til højre på siden. Vælg Yderst for den modsatte justering.

Når du klikker på OK, indsættes et datafelt til sidetallene. Hvis der ikke er noget Sidehoved eller Sidefod, bliver det nødvendige område oprettet.

Du kan klikke på datafeltet og trække det til en anden placering inden for det samme område eller redigere egenskaberne i vinduet Egenskaber.

Støt os venligst!