Indhold

# Indstillinger

Angiver fomularindstillinger der vil gælde for alle dokumenter.

For at tilgå denne kommando...

Åbn et Math-dokument, vælg LibreOffice ▸ Indstillinger Funktioner ▸ Indstillinger ▸ LibreOffice Math ▸ Indstillinger.

## Udskriftsindstillinger

### Titel

Angiver om du ønsker dokumentets navn skal inkluderes i udskrivningen.

### Formeltekst

Angiver om indholdet af Kommandoer-vinduet i bunden af udskriften skal inkluderes.

### Kant

Tilknytter en tynd kant til formelområdet ved udskrivning. Titel og Formeltekst indsættes kun i en ramme hvis det tilsvarende felt er markeret.

## Udskriftsformat

### Oprindelig størrelse

Udskriver formlen uden at tilpasse den aktuelle skriftstørrelse. I større formler kan det forekomme, at en del af kommandoteksten bliver skåret fra.

### Tilpas dynamisk

Tilpasser formlen til sideformatet som bruges i udskriften. Den rigtige størrelse vil blive bestemt af papirformatet som anvendes.

### Skalering

Reducerer eller øger størrelsen på den udskrevne formel med en angiven forstørrelsesfaktor. Indtast den ønskede forstørrelsesfaktor direkte i kontrollen Skalering, eller angiv værdien med brug af pileknapperne.

## Diverse indstillinger

### Aktivér visuel redigering

Aktiverer direkte redigering af formler i formelvisningsvinduet. Denne indstilling er som standard deaktiveret.

### Ignorér ~ og ' i slutningen af linjen

Angiver at disse jokertegn for afstande fjernes, hvis de er i slutningen af en linje. I tidligere versioner af LibreOffice betød tilføjelse af sådanne tegn i slutningen af en linje, at man forhindrede højre kant af formlen fra at blive skåret fra under udskrivning.

### Kun anvendte symboler indlejres (mindre filstørrelse)

Gemmer kun de symboler for hver enkelt forme,l som bruges i formlen. I tidligere versioner af LibreOffice, blev alle symboler gemt med hver formel.

### Luk kantede parenteser [], parenteser () og krøllede parenteser {} automatisk

Tilføjer den afsluttende kantede parentes, parentes eller krøllede parentes, når den tilsvarende åbningsparentes skrives i formeleditoren.

### Vindue til indtastning af skaleringskode

Formindsker eller forstørrer størrelsen af formelkoden med en angivet skaleringsfaktor.

Støt os venligst!