Indhold

# Indsætte objekter fra Galleri

Du kan indsætte et objekt fra Galleriet i en tekst, et regneark, en tegning eller en præsentation ved at trække og slippe, eller ved at bruge kontekstmenuen. Det indsatte objekt er en kopi, så ændringer lavet på objektet i dit dokument vil ikke påvirke objektet i Galleriet.

## Indsætte et objekt i et dokument

1. Åbn Galleriet.

2. Vælg et tema.

3. Vælg et objekt med et enkelt klik.

4. Træk objektet ind i dokumentet, eller højreklik for at åbne kontekstmenuen og vælg Indsæt.

## Erstatte et objekt i et dokument

### Ved at trække og slippe

1. Åbn Galleriet.

2. Vælg et tema.

3. Vælg et objekt med et enkelt klik.

4. Træk objektet hen ovenpå det objekt, du vil erstatte, mens du holder Kommando Ctrl-tasten nede.

### Brug af kontekstmenuen

1. Åbn Galleriet

2. Vælg et tema.

3. Venstreklik på det objekt, du vil erstatte.

4. Højreklik på det objekt, du vil erstatte det med, og vælg Indsæt.

## Indsættelse af et objekt som en baggrundsgrafik

1. Åbn Galleriet.

2. Vælg et tema.

3. Vælg et objekt med et enkelt klik.

4. Åbn kontekstmenuen og vælg Indsæt ▸ Baggrund ▸ Side eller Indsæt ▸ Baggrund ▸ Afsnit.

Muligheden for at indsætte et objekt som baggrundsbillede er kun tilgængelig i LibreOffice Writer.

Relaterede emner

Galleri

Tilføjelse af grafik til galleriet

Træk og slip i et LibreOffice-dokument

Kopiering af grafik mellem dokumenter

Kopiering af regnearksområder til tekstdokumenter

Flytning og kopiering af tekst i dokumenter

Støt os venligst!