Indhold

# Rullelisteguide: Feltkæde

Angiver igennem hvilke felter tabeller af værdier og listetabeller er sammenkædet.

Værditabellen er tabellen for den aktuelle formular, hvor rullelisten bliver indsat. Listetabellen er tabellen, hvis data vises i rullelisten. Begge tabeller skal være sammenkædet via et fælles datafelt. Disse referencer skal indtastes på denne side af guiden. Feltnavnene skal ikke nødvendigvis være de samme (dette afhænger af, hvordan feltnavnene er defineret i begge tabeller), men begge felter skal have den samme felttype.

For at tilgå denne kommando...

Åbn værktøjslinjen Formularkontrolelementer, klik på ikonet Rulleliste og træk musen for at oprette et felt. Der skal findes en databaseforbindelse i formularen: Guide – side 3.

## Værditabelfelt

Specificerer det aktuelle formulardatafelt, som skal være relateret til et felt i den sammenkædede tabel. Herudover skal du klikke på det ønskede datafelt i rullelisten nedenfor.

I Kontrolelement ▸ Egenskaber fremtræder det angivne felt som element på fanebladet Data under Datafelt.

## Listetabelfelt

Specificerer det sammenkædede tabeldatafelt, som er relateret til det angivne værditabelfelt. Herudover skal du klikke på datafeltet i listens nederste felt.

I Kontrolelement ▸ Egenskaber fremkommer det angivne felt i fanebladet Data i en SQL-sætning under Listeindhold.

Støt os venligst!