Indhold

# Referere til en celle i et andet ark

I en regnearkscelle kan du lave en reference til en celle i et andet ark.

På samme måde kan en henvisning også skabes til en celle i et andet dokument under forudsætning af, at dette dokument allerede er blevet gemt som en fil.

## For at referere til en celle i det samme dokument

1. Åbn et nyt, tomt regneark. Det har som standard kun et enkelt ark ved navn Ark1. Tilføj et andet ark ved at klikke på +-knappen til venstre for arkets faneblade nederst (det vil som standard få navnet Ark2).

2. For eksemplets skyld, indtast følgende formel i celle A1 på Ark1:

   =Ark2.A1

3. Klik på fanebladet Ark2 ved bunden af regnearket. Placer markøren i celle A1 og indtast en tekst eller et tal.

4. Hvis du vender tilbage til Ark1, vil du se det samme indhold i celle A1 der. Hvis indholdet af Ark2.A1 ændres, så ændres indholdet af Ark1.A1 også.

Når du henviser til et ark med et navn, der indeholder mellemrum, bruger du enkelte anførselstegn omkring navnet: ='Ark med mellemrum i navnet'.A1

Eksemplet bruger Calc's formelsyntaks. Det er også muligt at bruge Excel A! eller R1C1 formelsyntaks; dette konfigureres på siden Formelindsti.llinger.

## For at referere til en celle i et andet dokument

1. Vælg Filer ▸ Åbn, for at indlæse et eksisterende regnearksdokument.

2. Vælg Filer ▸ Ny(t), for at åbne et nyt regnearksdokument. Placér markøren i cellen hvor du vil indsætte de eksterne data og indtast et lighedstegn som angiver, at du vil begynde en formel.

3. Skift nu til dokumentet som du lige har indlæst. Klik på cellen med de data, som du vil indsætte i det nye dokument.

4. Skift tilbage til det nye regneark. I indtastningslinjen vil du nu se hvordan LibreOffice Calc har tilføjet referencen til formlen for dig.

   Referencen til en celle i et andet dokument indeholder det fuldt kvalificerede navn på det andet dokument mellem enkelte anførselstegn ('), derefter en hash # og derefter navnet på arket af det andet dokument efterfulgt af et punktum og cellens navn eller reference.

   For eksempel, 'file:///C:/Users/user/Documents/Price list.ods'#$'Information SKU'.H51'file:///home/user/Documents/Price list.ods'#$'Information SKU'.H51.

   Stien og dokumentnavnet URI skal altid være omgivet af enkelte anførselstegn. Hvis navnet indeholder enkelte anførselstegn ('), skal de angives med to enkelte anførselstegn (''). Et arknavn kan kun angives uden anførselstegn, hvis det hverken indeholder et mellemrum eller et tegn, der ville være en operator, og hvis navnet ikke er rent numerisk (f.eks. skal '123' angives med anførselstegn).

5. Bekræft formlen ved at klikke på det grønne flueben.

6. Hvis du trækker firkanten i det nederste højre hjørne af den aktive celle for at markere et celleområde, indsætter LibreOffice automatisk de tilsvarende henvisninger i de tilstødende celler. Resultatet bliver, at arknavnet for et "$"-foran for at vise, at det er en absolut reference.

Hvis du undersøger navnet på det andet dokument i denne formel, vil du lægge mærke til at det er skrevet som en URL. Det betyder at du også kan angive en URL fra internettet.

Relaterede emner

Referere til netadresser i andre ark

Adresser og referencer, absolutte og relative

Støt os venligst!