Indhold

# Variable

Variabelfelter lader dig indsætte dynamisk indhold i dit dokument. For eksempel kan du bruge en variabel til at nulstille sidenummereringen.

For at tilgå denne kommando...

#### Fra menulinen:

Vælg Indsæt ▸ Felt ▸ Flere felter ▸ (fanebladet) Variable

#### Fra brugerfladen med faneblade:

På fanebladet Indsæt, vælg Felt ▸ Flere felter ▸ (fanebladet) Variable.

Felt

#### Fra tastaturet:

Ctrl + F12

For at tilføje et felt til dit dokument, klik på en felttype, klik på et felt i Vælg-listen, og klik så Indsæt.

## Type

Oplister de tilgængelige variabel-felttyper.

Type | Beskrivelse
--- | ---
Definér variabel | Definerer en variabel og dens værdi. Du kan ændre en variabels værdi ved at klikke foran variabelfeltet og så vælge Redigér ▸ Felt. Som standard oprettes alle variable som numerisk type. Når du opretter et Definér variabel-felt i dokumentet første gang, er du nødt til at definere dets format i området Format. Formatet kan være enten tekst eller numerisk, med mulighed for forskellige talformater. Når feltet er defineret, kan du ikke ændre formatet, medmindre du fjerner variablen fra dokumentet. Som standard oprettes alle variable i numerisk format.
Vis variabel | Indsætter den aktuelle værdi af den variabel, du klikker på på listen Marker.
DDE-felt | Indsætter en DDE-kæde i dokumentet, som du kan opdatere, så ofte som du vil, gennem det tildelte navn.
Indsæt formel | Indsætter et fast tal eller resultatet af en formel. Når en variabel er oprettet med en numerisk værdi, bliver dens indhold fortolket som en formel, og resultatet konverteres automatisk til et tal. Ren tekst i anførselstegn evalueres til 0, men hvis du skriver en blandet streng som "123a456", stopper konverteringen ved det første ikke-numeriske tegn - sådan at resultatet bliver tallet 123. Formeludtryk følger reglerne for formler i tabeller, blot med brug af variable defineret i dokumentet i stedet for tabelceller.
Indtastningsfelt | Indsætter en ny værdi for en variabel eller et brugerdefineret felt. Værdien af en variabel i et indtastningsfelt gælder kun fra det sted, hvor feltet er indsat og fremefter. For at ændre variablens værdi senere i dokumentet, skal du indsætte et andet indtastningsfelt med samme navn, men med en anden værdi. Værdien af et brugerdefineret felt ændres dog globalt. Variablene vises i feltet Markér. Når du klikker på knappen Indsæt, vises dialogen Gennemse felter, hvor du kan indtaste den nye værdi eller supplerende tekst som bemærkning.
Sekvensnummerering | Indsætter automatisk nummerering i tabeller, grafikker eller rammer.
Definér sidevariabel | Indsætter et referencepunkt i dokumentet, hvorefter sideantallet genstarter. Markér "aktiveret" for at aktivere referencepunktet, og "deaktiveret" for at deaktiver det. Du kan også indtaste en forskydning for at starte sidetallet ved et andet tal.
Vis sidevariabel | Viser sideantallet fra referencepunktet "Definér sidevariabel" i dette felt.
Brugerdefineret felt | Indsætter en brugerdefineret global variabel. Du kan bruge brugerfeltet til at definere en variabel for en betingelsessætning. Når du ændrer et brugerdefineret felt, vil alle forekomster af variablen i dokumentet blive opdateret.

## Vælg

Oplister de tilgængelige felter til den den feltttype, der er markeret på listen Type. For at indsætte et felt klikker du først på feltet og derefter på Indsæt.

For hurtigt at indsætte et felt fra listen Markering holder du Kommando Ctrl og dobbeltklikker på feltet.

### Format

Hvis et felt viser en dato, et klokkeslæt eller tal, bruges Format til at tilpasse udseendet af datoen, klokkeslættet eller tallet. Fælles formater vises i vinduet Format, eller klik på "Flere formater" for at definere et tilpasset format.

### Navn

Indtast navnet på det brugerdefinerede felt, som du vil oprette.Denne indstilling er tilgængelig for felttyperne "Sæt variabel", "DDE-felt", "Tal-område" og "Brugerfelt".

Brugerdefinerede felter er kun tilgængelige i det aktuelle dokument.

### Værdi

Indtast det indhold, du vil tilføje til et brugertilpasset felt.

Angiv i listen Formater, om værdien bliver indsat som tekst eller som et tal.

Følgende felter kan kun indsættes, hvis det tilsvarende felttype er valgt på listen Type.

I et HTML-dokument er to ekstra felter tilgængelige for felttypen:"Definér variabel": HTML_ON og HTML_OFF. Teksten, som du indtaster i feltet Værdi, bliver konverteret til et åbnings-HTML-mærke (<Value>) eller til et luknings-HTML(</Value>)-mærke, når filen er gemt som et HTML-dokument, afhængigt af den indstilling, som du vælger.

## DDE-udtryk

Den generelle syntaks for en DDE-kommando er: "<Server> <Emne> <Element>", hvor server er DDE-navnet for det program, som indeholder data. Emne refererer til stedet for Elementet (sædvanligvis filnavnet), og Element repræsenterer det faktiske objekt.

Denne mulighed er kun tilstede, hvis felttypen "DDE-felt" er valgt.

## Formel

Denne indstilling er kun tilgængelig, hvis felttypen "Indsæt formel" er markeret.

### Henvisning

Skriv den tekst, som du vil vise i feltet. Hvis du indsætter et pladsholderfelt, så skriv den tekst, som du vil vise som et hjælpetip, når du lader musemarkøren blive over feltet.

#### Forskydning

Indtast forskydningsværdien, som du vil anvende på et sidenummerfelt, for eksempel "+1".

Denne indstilling er kun tilgængelig, hvis felttypen "Sæt sidevariabel" er valgt.

## Usynlig

Skjuler feltindhold i dokumentet. Feltet indsættes som et tyndt, gråt mærke i dokumentet. Denne indstilling er kun tilgængelig for felttyperne "Sæt variabel" og "Brugerfelt".

## Med overskriftsnummer

Brug denne indstilling til at vise et overskriftsnummer før et "sekvensnummerering"-felt. Overskriftsnummeret kommer fra en overskrift forud for feltets placering.

### Op til niveau

Med typisk brug af overskrifter i dokumentet vil det valgte tal angive, hvor mange niveauer af overskriftsnummerering (begyndende med niveau 1), der skal vises. Den valgte værdi angiver det maksimale antal niveauer, der skal vises. Det faktiske antal kan have færre niveauer. Hvis for eksempel det umiddelbart foregående overskriftsnummer er 2.6, og 4 er valgt, så vises kun 2.6. Hvis [Ingen] er valgt, bliver ikke vist noget overskriftsnummer.

Det viste overskriftsnummer er fra den første forudgående overskrift, som har dispositionsniveau lig med eller mindre end det valgte dispositionsniveau. Vælg for eksempel "2" for at bruge overskriftsnummer fra den første forudgående overskrift med dispositionsniveau 1 eller dispositionsniveau 2.

### Skilletegn

Specificerer det tegn, der skal bruges som skilletegn mellem overskriftsnummeret og feltnummeret.

Indstillingerne Med overskriftsnummer, Op til niveau og Skilletegn er kun tilgængelige for felttypen "Sekvensnummerering".

## Anvend

Tilføjer det brugerdefinerede felt til listen Valg.

Anvend

## Slet

Fjerner det brugerdefinerede felt fra den markerede liste. Du kan kun fjerne felter, som ikke bruges i det aktuelle dokument. For at fjerne et felt, som bruges i det aktuelle dokument, fra listen, fjerner du først alle forekomster af feltet i dokumentet og fjerner det så fra fra listen.

Slet

Støt os venligst!