Indhold

# Arbejde med hoveddokumenter rog underdokumenter

Et hoveddokument lader dig håndtere store dokumenter, for eksempel en bog med mange kapitler. Hoveddokumentet kan opfattes som en beholder vor individuelle Writer-filer. De individuelle filer kaldes underdokumenter.

## For at oprette et hoveddokument

1. Gør et af følgende:

- Vælg Filer ▸ Ny(t) ▸ Hoveddokument.

- Åbn et eksisterende dokument og vælg Filer ▸ Send ▸ Opret hoveddokument.

2. Hvis du opretter et nyt hoveddokument, skal det første element i Navigatoren være et Tekst-element. Skriv en introduktion eller indtast noget tekst. Dette sikrer, at du efter redigering af en eksisterende typografi i hoveddokumentet, ser den ændrede typografi i underdokumenterne.

3. I Navigatoren for hoveddokumenter (bør åbne automatisk, eller tryk F5 for at åbne), klik og hold Indsæt-ikonet, og gør ét af følgende:

- For at indsætte en eksisterende fil som et underdokument, vælger du Filer, finder den fil, du vil have med og klikker så på Åbn.

- For at oprette et nyt underdokument, vælg Nyt dokument, navngiv filen, og klik til sidst Gem.

- For at oprette et register, vælg Register, og angiv konfigurationen for registeret i dialogen Indholdsfortegnelse, register eller litteraturliste.

- For at indsætte tekst i hoveddokumentet imellem underdokumenter, vælg Tekst. Skriv herefter teksten. Du kan ikke indsætte tekst ved siden af et eksisterende tekststykke i navigatoren.

4. Vælg Filer ▸ Gem.

## For at redigere et hoveddokument

Brug Navigator til at omarrangere og redigere underdokumenterne i et hoveddokument.

- For at åbne et underdokument for redigering, dobbeltklik på underdokumentets navn i Navigatoren.

- For at slette et underdokument fra hoveddokumentet, højreklik på underdokumentet i Navigator-listen og vælg Slet. underdokumentfilen påvirkes ikke af denne kommando, kun indførslen i navigator bliver slettet.

- For at føje tekst til et hoveddokument skal du højreklikke på et element i Navigator-listen, og så vælge Indsæt ▸ Tekst. En tekstsektion bliver indsat før det valgte objekt i hoveddokumentet, og her kan du skrive din ønskede tekst. Du kan ikke indsætte tekst ved siden af et eksisterende tekstelement i Navigatoren.

- For at omorganisere underdokumenterne i et hoveddokument, træk et underdokument til en ny placering i Navigator-listen. Du kan også vælge et underdokument på listen, og klikke på ikonet Flyt nedad eller Flyt opad.

- For at tilføje et indeks såsom en indholdsfortegnelse skal du højreklikke i Navigator-listen, og så vælge Indsæt ▸ Indeks.

For at opdatere et indeks i et hoveddokument, vælg indekset i Navigatoren, og klik så på ikonet Opdater.

Når du indsætter et objekt som en ramme eller et billede i et hoveddokument, skal du ikke forankre objektet som "bundet til side". I stedet skal du indstille forankringen som "bundet til afsnit" på fanebladet Formatér ▸ (Objekttype) ▸ Type, og så indstille objektets placering relativ til "Hele siden" i rullelisterne Vandret og Lodret.

### For at starte hvert underdokument på en ny side

1. Vær sikker på, at hvert underdokument starter med en overskrift, som bruger den samme afsnitstypografi, for eksempel "Overskrift 1".

2. I hoveddokumentet skal du vælge Vis ▸ Typografier og formatering og klikke på ikonet Afsnitstypografier.

3. Højreklik "Overskrift 1" og vælg Ændre.

4. Klik på fanebladet Tekstforløb.

5. I området Skift vælg Indsæt og vælg så "Side" i feltet Type.

6. Hvis du ønsker, at hvert underdokument skal starte på en ulige side, marker Med sidetypografi, og vælg "Højre side" i boksen.

7. Klik på OK.

### Sådan eksporterer du et hoveddokument

1. Vælg Filer ▸ Eksportér.

2. På listen Gem som type vælger du et filformat til tekstdokumenter og klikker på Gem.

Underdokumenterne vil blive eksporteret som sektioner. Brug Formatér ▸ Sektioner for at ophæve beskyttelsen og fjerne sektioner, hvis du foretrækker et almindeligt dokument uden sektioner.

Relaterede emner

Hoveddokumenter og underdokumenter

Indekser der dækker flere dokumenter

Navigator i hovedtilstand

Støt os venligst!