Indhold

# R1C1-referencesyntaks for Calc-formler

Calc understøtter både R1C1- og den mere brugte A1-notation for cellereferencer.

R1C1-notation slås til i indstillingerne for LibreOffice Calc.

For at tilgå denne kommando...

#### Fra menulinen:

Vælg LibreOffice ▸ Indstillinger Funktioner ▸ Indstillinger ▸ LibreOffice Calc ▸ Formler ▸ Syntaks.

#### Fra brugerfladen med faneblade:

På fanebladet Funktioner, vælg Funktioner ▸LibreOffice Calc ▸ Formler ▸ Syntaks.

#### Fra tastaturet:

Alt + F12, derefter LibreOffice Calc ▸ Formler ▸ Syntaks.

## R1C1-notationen

I A1-notationen er kolonner angivet med bogstaver og rækker med tal, mens R1C1-notationen bruger tal for både kolonner og rækker.

I R1C1-notation angiver LibreOffice Calc kolonnenavne som tal.

Derfor svarer cellen A1 til R1C1, som betyder række 1 og kolonne1, mens celle A2 svarer til R2C1, dvs. række 2, kolonne 1.

Den virkelige forskel kommer, når man skriver formler og bruger en reference til andre celler.

I R1C1-notation er celle-referencer baseret på deres placering i forhold til den aktive celle.

Hvis du for eksempel vil referere til celle B5 fra celle A1, så viser R1C1-notationen det som R[4]C[1], der angiver fire rækker ned og én kolonne til højre for den aktive celle.

Hvis den aktive celle derimod er C3, så refereres den samme celle (B5) som R[2]C[-1], som betyder to rækker ned og én kolonne til venstre.

## Brug af kantede parenteser i R1C1-notation

Kantede parenteser angiver den relative forskydning fra den aktive celle.

Positive tal i kantede parenteser repræsenterer en forskydning til højre for kolonner og nedad for rækker.

Negative tal i kantede parenteser repræsenterer en forskydning til venstre for kolonner og opad for rækker.

Hvis der ikke er nogen forskydning for en række eller kolonne (dvs. forskydningen er nul), udelades nullet i R1C1-notation. For eksempel skrives en reference til den samme række men to kolonner til venstre som RC[-2].

## Absolutte og relative referencer i R1C1-notation

Relative og absolutte referencer bevares i R1C1-notationen. Tabellen nedenfor opsummerer ækvivalensen. Den aktive celle er R3C3 (C3)

A1-notation | R1C1-notation | Type af reference
--- | --- | ---
A1 | R[-2]C[-2] | Relativ reference
$A1 | R[-2]C1 | Relativ række og absolut kolonne
A$1 | R1C[-2] | Absolut række og relativ kolonne
$A$1 | R1C1 | Absolut reference

## Områdeudtryk i R1C1-notation

Som i A1-notation fungerer områdeoperatorerne på samme måde. For eksempel skrives en formel i celle R1C1, der summerer række 1 til 10 i kolonne 3, som =SUM(RC[2]:R[9]C[2]).

For at beregne summen af alle værdier i kolonne 4 til 7, skriv = SUM(C[3]:C[6]) i celle R2C1.

Relaterede emner

Adresser og referencer, absolutte og relative

Formelindstillinger

Støt os venligst!