Indhold

# Fodnoteindstillinger

Specificerer formateringen af fodnoter.

For at tilgå denne kommando...

Vælg Funktioner ▸ Indstillinger for fodnoter/slutnoter ▸ (fanebladet) Fodnoter

For at sætte flere indstillinger af fodnoter vælger du Formatér ▸ Sidetypografi og klikker på fanebladet Fodnoter.

## Automatisk nummerering

### Nummerering

Vælg det nummereringsskema, du ønsker at bruge.

Markering | Beskrivelse
--- | ---
1, 2, 3 | Arabertal
A, B, C | Alfabetisk nummerering med store bogstaver A-Z Efter punkt 26 fortsætter nummerering med AA, AB, AC, ...
a, b, c | Alfabetisk nummerering med små bogstaver a-z Efter punkt 26 fortsætter nummerering med aa, ab, ac, ...
I, II, III | Romertal tal (store bogstaver)
i, ii, iii | Romertal tal (små bogstaver)
A,... AA,... AAA,... | Alfabetisk nummerering med store bogstaver A-Z Efter punkt 26 fortsætter nummerering med AA, BB, CC, ...
a,... aa,... aaa,... | Alfabetisk nummerering med små bogstaver a-z Efter punkt 26 fortsætter nummerering med aa, bb, cc, ...

### Punkttegn

Vælg blandt mulighederne for nummerering af fodnoter.

Indstilling | Betydning
--- | ---
Per side | Genstarter nummereringen af fodnoter øverst på hver side. Denne indstilling er kun tilgængelig, hvis afkrydsningsfeltet Sidens slutning er markeret i området Placering.
Per kapitel | Starter nummereringen af fodnoter forfra i begyndelsen af hver kapitel.
Per dokument | Nummererer fodnoterne i dokumentet sekventielt.

### Foran

Indtast den tekst, som du vil vise foran fodnotetallet i noteteksten. For eksempel, indtast "Til " for at vise "Til 1".

### Efter

Indtast den tekst, som du vil vise efter fodnotetallet i noteteksten. Skriv for eksempel, ")" for at vise "1)".

Fodnotenumre er som standard venstrejusteret i fodnote-arealet. Ved højrejusterede fodnoter redigerer du først afsnitstypografien Fodnote. Tryk på Kommando+T F11 for at åbne dialogen Typografier og vælg Fodnote på listen over afsnitstypografier. Åbn kontekstmenuen med et højreklik og vælg Ændre. Gå til fanebladet Indrykning og afstand og sæt indrykningen til 0 før og efter afsnittet, første line medregnet. På fanebladet Tabulatorer opretter du et tabulatorstop af typen Højre på 12 pkt og et tabulatorstop af typen Venstre på 14 pkt. I dialogen Fodnote/Slutnote-indstillinger indtaster du så \t i Før and Efter.

### Begynd med

Indtast nummeret på den første fodnote i dokumentet. Denne indstilling er kun tilgængelig, hvis du valgte "For hvert dokument" i feltet Optælling.

### Placering

### Sidens slutning

Viser fodnoter i bunden af siden.

### Dokumentets slutning

Viser fodnoter som slutnoter i slutningen af dokumentet.

## Teksttypografi

For at sikre et ensartet udseende af fodnoterne i dit dokument tildeler du fodnote-teksten en afsnitstypografi og tildeler fodnotens forankrings-tal og tallet i fodnoteområdet en tegntypografi.

### Afsnit

Markér afsnitstypografi til fodnoteteksten. Der kan kun vælges specialtypografier,

### Side

Vælg sidetypografi til fodnoterne.

Denne indstilling er kun tilgængelig, hvis afkrydsningsfeltet Dokumentets slutning er markeret i området Placering.

### Forankring i tekst

Vælg teksttypografi til fodnoteankrene i tekstdelen af dit dokument.

### Forankring i fodnote

Vælg teksttypografi til fodnotenumrene i fodnoteområdet.

## Henvisningstekst for flersidede fodnoter

### Slut på fodnote

Indtast den tekst, som du vil vise, når fodnoterne fortsætter på den næste side, for eksempel, "Fortsat på side ". LibreOffice Writer indsætter automatisk nummeret på den følgende side.

### På næste side

Indtast den tekst, som du vil vise på siden, hvor fodnoterne fortsætter, for eksempel, "Fortsat fra side ". LibreOffice Writer indsætter automatisk nummeret på den foregående side.

Støt os venligst!